Ռոդրիգո Էռնանդես

**Ռոդրիգո Էռնանդես Կասկանտե** (, ), առավել հայտնի որպես **Ռոդրի** կամ **Ռոդրիգո**, իսպանացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Սիթիի և Իսպանիայի ազգային հավաքականի կազմում։ Խաղում է հենակետային կիսապաշտպանի դիրքում։ *[[France Football]]*-ի վարկածով 2024 թվականի «Ոսկե գնդակի» դափնեկիր։

## Ակումբային կարիերա
### Վիլյառեալ
Ֆուտբոլիստի կարիերան Ռոդրին սկսել է Ատլետիկո Մադրիդում, սակայն 2013 թվականին նա հեռացվեց Ատլետիկոյի ակադեմիայից թույլ ֆիզիկական տվյալների պատճառով, ինչից հետո իսպանացին միացավ Վիլյառեալին։ Իր պրոֆեսիոնալ դեբյուտը Ռոդրին նշեց 2015 թվականի դեկտեմբերի 17-ին՝ Իսպանիայի գավաթի Հուեսկայի դեմ խաղում։ Առաջին հանդիպումը Լա Լիգայում անցկացրեց 2016 թվականի ապրիլի 17-ին՝ փոխարինելով Դենիս Սուարեսին Ռայո Վալեկանոյի դեմ խաղում։ Իր առաջին գոլը պրոֆեսիոնալ կարիերայում խփեց 2016 թվականի նոյեմբերի 3-ին՝ Եվրոպայի Լիգայի Անկարասպորի դեմ խաղում։

2017-18 մրցաշրջանում Ռոդրին դարձավ Վիլյառեալի հիմնական թիմի խաղացող։ 2017 թվականի դեկտեմբերի 4-ին նա երկարաձգեց իր պայմանագիրը ակումբի հետ մինչև 2022 թվականը։ Իր առաջին գոլը Լա Լիգայում խփեց 2018 թվականի փետրվարի 18-ին՝ Էսպանյոլի դեմ խաղում։ Վիլյառեալի առաջին թիմի կազմում Ռոդրին անցկացրեց 84 հանդիպում՝ դառնալով 2 գոլի և 6 գոլային փոխանցման հեղինակ։

### Ատլետիկո Մադրիդ
2018 թվականի մայիսի 24-ին Ռոդրին 5 տարվա պայմանագիր կնքեց Ատլետիկո Մադրիդի հետ։ Ակումբը նրա համար վճարեց 20 միլիոն եվրո և ևս 5 միլիոն բոնուսների տեսքով։ Իր դեբյուտը նշեց օգոստոսի 15-ին՝ ՈՒԵՖԱ Սուպեր գավաթի Ռեալ Մադրիդի դեմ խաղում՝ օգնելով իր նոր թիմին հաղթել ավելացված ժամանակում և նվաճելով իր առաջին գավաթը ակումբային մակարդակում։ Առաջին հանդիպումը Չեմպիոնների Լիգայում Ռոդրին անցկացրեց սեպտեմբերի 18-ին՝ մեկնարկային կազմում խաղադաշտ դուրս գալով Մոնակոյի դեմ խաղում։ Իր առաջին գոլը Ատլետիկոյի կազմում խփեց նոյեմբերի 10-ին՝ Ատլետիկ Բիլբաոյի դեմ խաղում։ 2019 թվականի մայիսի 18-ին իսպանացին գոլ խփեց Լևանտեի դեմ խաղում, իսկ հանդիպումն ավարտվեց 2-2 հաշվով։ Ատլետիկո Մադրիդի կազմում Ռոդրին անցկացրեց 47 հանդիպում՝ դառնալով 3 գոլի և 1 գոլային փոխանցման հեղինակ։

### Մանչեսթեր Սիթի
2019 թվականի հուլիսի 3-ին Ռոդրին 5 տարվա պայմանագիր կնքեց Մանչեսթեր Սիթիի հետ։ Ակումբը ակտիվացրեց նրա հրաժարագինը՝ տրանսֆերի համար վճարելով 62.8 միլիոն ֆունտ ստերլինգ։

## Միջազգային կարիերա
Ռոդրին ներկայացրել է Իսպանիան տարբեր տարիքային երիտասարդական հավաքականներում։ 2015 թվականին նա մինչև 19 հավաքականի կազմում հաղթեց Եվրոպայի առաջնությունը՝ մասնակցելով թիմի բոլոր 5 հանդիպումներին և ընդգրկվելով առաջնության խորհրդանշական հավաքականում։ 2017 թվականին Ռոդրին Մ21 հավաքականի կազմում մասնակցեց Եվրոպայի առաջնությանը, սակայն Իսպանիան եզրափակչում 1-0 հաշվով պարտվեց Գերմանիային։

Իսպանիայի ազգային հավաքական Ռոդրին առաջին անգամ հրավիրվեց 2018 թվականի մարտի 16-ին՝ Գերմանիայի և Արգենտինայի դեմ ընկերական խաղերի համար։ Իր դեբյուտը ազգային հավաքականում նշեց մարտի 23-ին՝ փոխարինելով Տիագո Ալկանտարային Գերմանիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 21-ի դրությամբ*

### Միջազգային վիճակագրություն
*2019 թվականի հուլիսի 21-ի դրությամբ*

## Նվաճումներ
### Ակումբային
**Ատլետիկո Մադրիդ**

* ՈՒԵՖԱ Սուպեր գավաթ. 2018

### Միջազգային
; Իսպանիա Մ19

* ՈՒԵՖԱ Եվրոպայի Մ19 առաջնություն․ 2015

### Անհատական
* ՈՒԵՖԱ Եվրոպայի Մ19 առաջնության խորհրդանշական հավաքական․ 2015

## Ծանոթագրություններ

## Արտաքին հղումներ
* Ռոդրին transfermarkt-ում
* Ռոդրին soccerbase.com-ում
* Ռոդրին WhoScored.com կայքում
* Ռոդրին Մանչեսթեր Սիթիի պաշտոնական կայքում
* Ռոդրին Պրեմիեր Լիգայի պաշտոնական կայքում
* Ռոդրին ՈՒԵՖԱ-ի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ